60 de saci cu deșeuri s-au strâns de pe malul râului Gilort, din zona orașului Novaci. Acțiunea a fost făcută de SGA Gorj.
'Colegii din cadrul Sistemul de Gospodărire a Apelor Gorj Apele Române Jiu au adunat 60 de saci de deșeuri de pe malurile cursului de apă Gilort, în zona Piața Novaci, unde au desfășurat o acțiune de igienizare, pe o lungime de 2 km.
Acțiunea face parte din "Săptămâna Apelor" dedicată Zilei Mondiale a Apei, în cadrul campaniei "Apă pentru pace"', au transmis reprezentanții Sistemului de Gospodărire al Apelor Gorj.